Brassicales

Brassicales on kasvilahko, joka kuuluu aitokaksisirkkaisten ryhmään Eurosidae II. Lahkon tunnetuimpia edustajia ovat ristikukkaiskasvit, joihin kuuluu useita hyöty- ja koristekasveja. Lahkolle on ominaista niin kutsuttujen myrosiinisolujen esiintyminen. Ne sisältävät entsyymiä, joka katalysoi rikkipitoisten glukosidien eli glukosinolaattien hajoamista solukkoja haavoitettaessa tai murskattaessa. Tämä saa aikaan ristikukkaismaisille ominaisen tuoksun ja maun. Edelleen lahkon fytokemialle on ominaista metyyliflavonolien ja tanniinien (parkkihappojen) puuttuminen. Varren anatomialle on ominaista tylppysolukon esiintyminen putkiloiden yhteydessä. Ristikukkaismaisilla on kierteinen lehtiasento ja pienet, varteen kiinnittyvät korvakkeet. Kukinto on terttumainen. Kukkien terälehdet ovat usein kynnelliset eli tyvestään hyvin kapeat ja sikiäin koostuu kolmesta yhteen kasvaneesta emilehdestä ja on kehänpäällinen. Siemenaiheet ovat yhdessä tai kahdessa rivissä. Siemenen sisältämä alkio on usein lehtivihreällinen. == Heimot == Lahkoon kuuluu noin 2,2 % varsinaiskaksisirkkaisista. Ne jakaantuvat nykyisten käsitysten mukaan 18 heimoksi. Lahkon kasveista ristikukkaiskasveja ja resedakasveja esiintyy Suomen luonnossa vakinaisena, muun muassa köynnöskrasseja on tavattu joskus tulokkaana.Suomen Lajitietokeskus: Brassicales * Akaniaceae ** 2 sukua ja 2 lajia Lounais-Kiinassa, siihen liittyvissä Vietnamin osissa ja Taiwanilla ** synonyymi: Bretschneideraceae * Tropaeolaceae – köynnöskrassikasvit ** yksi suku (köynnöskrassit Tropaeolum) ja 105 lajia Uudessa maailmassa * Moringaceae – moringakasvit ** yksi suku (moringat Moringa) ja 12 lajia Intiasta Afrikkaan ja Madagaskariin ulottuvalla alueella ** synonyymi: Hyperantheraceae * Caricaceae – papaijakasvit ** 4–6 sukua ja 34 lajia trooppisessa Amerikassa ja Afrikassa * Setchellanthaceae ** vain yksi laji Setchellanthus caeruleus Meksikossa * Limnanthaceae – hilppakasvit ** 1 tai 2 sukua ja 8 lajia Pohjois-Amerikan lauhkeissa osissa * Koeberliniaceae ** yksi suku (Koeberlinia) ja 2 lajia, mm. Koeberlinia spinosa, Pohjois-Amerikan lounaisosissa, Keski-Amerikassa ja erillisesiintymänä Boliviassa * Bataceae ** yksi suku (Batis) ja 2 lajia Pohjois-Australiassa, Uuden-Guinean etelärannikolla, trooppisessa Amerikassa ja Galápagossaarilla * Salvadoraceae ** 3 sukua (nimisuku hammastikkupuut Salvadora) ja 11 lajia Afrikasta ja Madagaskarilta Kaakkois-Aasiaan ** synonyymi: Azimaceae * Emblingiaceae ** vain yksi laji Emblingia calceoliflora Länsi-Australiassa * Pentadiplandraceae ** vain yksi laji Pentadiplandra brazzeana trooppisessa Länsi-Afrikassa * Gyrostemonaceae ** 5 sukua ja ainakin 18 lajia Australiassa * Borthwickiaceae ** vain yksi laji Borthwickia trifoliata kaakkoisessa Aasiassa * Resedaceae – resedakasvit ** 3 sukua ja 75 lajia pohjoisen pallonpuoliskon lämpimillä alueilla ** synonyymi: Astrocarpaceae * Tovariaceae ** yksi suku (Tovaria) ja 2 lajia trooppisessa Amerikassa * Capparaceae – kapriskasvit ** 16 sukua ja 480 lajia enimmäkseen tropiikissa ** synonyymi: Capparidaceae * Cleomaceae – hämähäkkikukkakasvit ** 10 sukua ja 300 lajia ** synonyymi: Oxystylidaceae * Brassicaceae – ristikukkaiskasvit (aik. Cruciferae) ** 338 sukua ja 3710 lajia yleismaailmallisesti ** synonyymit: Drabaceae, Erysimaceae, Raphanaceae, Sisymbriaceae, Stanleyaceae, Thlaspiaceae. == Lähteet == == Aiheesta muualla == * Evoluutiopuu: http://www.mobot.org/mobot/research/apweb/trees/brassicalesnotl.gif *